stanford-oval/wikipedia huggingface dataset:
רותה מיילוטיטה
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 זכתה מיילוטיטה במדליית כסף במשחה ל-50 מטר חזה בתוצאה של 29.38 שניות, אחרי אליה אטקינסון (29.05 שניות) ולפני מרטינה קררו מאיטליה (29.59 שניות).
ביוגרפיה > 2022

לאחר פרישה משחייה תחרותית של מספר שנים בשל משבר נפשי, היא חזרה להשתתף בתחרויות.
באליפות העולם שנערכה בבודפשט ביוני 2022 היא זכתה בשתי מדליות, זהב וארד. מדליית זהב במשחה ל-50 מטר חזה בתוצאה של 29.70 שניות, לפני בנדטה פילטו מאיטליה (29.80 שניות) ולארה ואן ניקרק מדרום אפריקה (29.90 שניות) ומדליית ארד במשחה ל-100 מטר חזה בתוצאה של 1:06.02 דקות, אחרי בנדטה פילטו (1:05.93 דקות) ואנה אלנדט מגרמניה (1:05.98 דקות).
ביוגרפיה > 2023

באליפות העולם שנערכה בפוקואוקה, יפן ביולי 2023 היא זכתה ב-2 מדליות זהב, במשחה ל-50 מטר חזה בשיא עולם חדש של 29.16 שניות, לפני לילי קינג מארצות הברית (29.94 שניוץ) ושיאנית העולם היוצאת בנדטה פילטו מאיטליה (30.04 שניות), כבר בשלב המוקדמות היא השוותה את שיא העולם בתוצאה של 29.30 שניות ובמשחה ל-100 מטר חזה בתוצאה של 1:04.62 דקות, לפני טטיאנה סקונמאקר דרום אפריקה (1:05.84 דקות) ולידיה ג'קובי מארצות הברית (1:05.94 דקות).
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חזה
התפתחות שיא העולם במשחה ל-100 מטר חזה
הערות שוליים

↑  מיילוטיטה שברה שיא עולמי בבריכות קצרות, באתר ynet, 13 באוקטובר 2013
| --- | --- |
בקרת זהויות :  VIAF: 2928154260646924480009   WorldCat (עם VIAF): 2928154260646924480009
רגן סמית'

רגן סמית' (באנגלית: Regan Smith; נולדה ב-9 בפברואר 2002) היא שחיינית אמריקאית, סגנית אלופה אולימפית (פריז 2024), זוכת מדליית ארד אולימפית (טוקיו 2020), אלופת עולם (בודפשט 2022) ושיאנית עולם במשחה ל-100 מטר גב. סגנית אלופה אולימפית (פריז 2024), אלופת עולם (קוואנגג'ו 2019) ושיאנית עולם בעבר (2019–2023) במשחה ל-200 מטר גב, פעמיים ברציפות סגנית אלופה אולימפית (טוקיו 2020 ופריז 2024) וזוכת מדליית ארד מאליפות עולם (פוקואוקה 2023) במשחה ל-200 מטר פרפר. אלופה אולימפית (פריז 2024), סגנית אלופה אולימפית (טוקיו 2020), 3 פעמים ברציפות אלופת עולם (קוואנגג'ו 2019, בודפשט 2022 ו-פוקואוקה 2023) ושיאנית העולם הנוכחית במשחה שליחות 4x100 מטר מעורב.
סמית' זכתה בתואר שחיינית השנה בעולם לשנת 2019.
ביוגרפיה > 2017

באליפות העולם שנערכה בבודפשט, הונגריה ביולי 2017 סיימה סמית' במקום שמיני במשחה ל-200 מטר גב בתוצאה של 2:07.42 דקות. בשלב חצי הגמר היא קבעה שיא עולם לנוער של 2:07.19 דקות ועלתה מהמקום החמישי.
ביוגרפיה > 2018 > אלופת ארצות הברית

באליפות ארצות הברית שנערכה באירוויין, קליפורניה בסוף יולי 2018 זכתה סמית' ב-3 מדליות, זהב ו-2 ארד. מדליית זהב במשחה ל-200 מטר גב ביחד עם קתלין בייקר בשיא עולם חדש לנוער של 2:06.43 דקות, לפני איזבל סטדן (2:08.24 דקות). מדליות ארד במשחה ל-100 מטר גב בשיא עולם חדש לנוער של 58.83 שניות, אחרי קתלין בייקר שקבעה שיא עולם חדש של 58.00 שניות ואוליביה סמוליגה (58.75 שניות) ובמשחה ל-200 מטר פרפר בתוצאה של 2:07.42, אחרי האלי פליקינר (2:06.14 דקות) וקייטי דרבוט (2:07.18 דקות)
באליפות הפאן פסיפיק בשחייה שנערכה בטוקיו, יפן באוגוסט 2018 זכתה סמית' במדליית ארד במשחה ל-200 מטר גב בתוצאה של 2:06.46 דקות, אחרי קתלין בייקר שקבעה שיא אליפות חדש של 2:06.14 דקות וטיילור ראק מקנדה (2:06.41 דקות). נוסף לכך, היא סיימה במקום רביעי במשחה ל-100 מטר גב בתוצאה של 58.95 שניות.
ביוגרפיה > 2019 > אלופת עולם ושיאנית עולם

באליפות העולם שנערכה בקוואנגג'ו, קוריאה הדרומית ביולי 2019 זכתה סמית' בשתי מדליות זהב. במשחה ל-200 מטר גב בתוצאה של 2:03.69 דקות, לפני קיילי מקיואן מאוסטרליה (2:06.26 דקות) וקיילי מאס מקנדה (2:06.62 דקות). בשלב חצי הגמר היא קבעה שיא עולם חדש של 2:03.35 דקות, שיפור לשיא העולם בן ה-7 שנים של מליסה פרנקלין מארצות הברית (2:04.06 דקות). כבר בשלב המוקדמות היא שיפרה את שיא העולם לנוער בתוצאה של 2:06.01 דקות. בגלל הכושר המעולה שלה באליפות ולמרות שלא נבחרה לפני כשנה לשחות את ה-100 מטר גב, מאמניה בחרו בה לשחות את סגנון הגב במשחה שליחות 4x100 מטר מעורב ביחד עם לילי קינג, קלסי דליה, וסימון מנואל. כשחיינית ראשונה היא הצדיקה את ההחלטה וקבעה שיא עולם חדש מדהים של 57.57 שניות, שיפור לשיא בן השנה של קתלין בייקר (58.00 שניות), בהמשך הרביעייה האמריקאית קבעה שיא עולם חדש של 3:50.40 דקות, שיפור לשיא הקודם בן השנתיים של ארצות הברית (3:51.55 דקות), לפני אוסטרליה (3:53.42 דקות) וקנדה (3:53.58 דקות).
שבוע לאחר מכן, באליפות ארצות הברית שנערכה בסטנפורד קליפורניה זכתה סמית' במדליית זהב במשחה ל-200 מטר פרפר בשיא אישי חדש של 2:07.26 דקות, לפני לילי נורדמן 2:07.43 דקות ודקוטה לותר (2:07.76 דקות).
ביוגרפיה > 2020

בתחרות שנערכה בדה מוין איווה ביוני 2020 קבעה סמית' במשחה ל-100 מטר פרפר שיא אישי חדש של 57.34 שניות ובמשחה ל-200 מטר פרפר שיא אישי חדש נוסף של 2:06.39 דקות.
ביוגרפיה > 2021 > סגנית אלופה אולימפית

באולימפיאדת טוקיו (2020) זכתה סמית' ב-3 מדליות, 2 כסף ו-1 ארד. מדליות כסף, במשחה ל-200 מטר פרפר בתוצאה של 2:05.30 דקות, אחרי ג'אנג יופיי מהרפובליקה העממית של סין, שקבעה שיא אולימפי חדש של 2:03.86 דקות ולפני בת ארצה האלי פליקינר (2:05.65 דקות) ובמשחה שליחות 4x100 מטר מעורב ביחד עם לידיה ג'קובי, טורי הסק ואבי וייצל בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה (3:52.60 דקות), שחיינית ראשונה היא קבעה תוצאה של 58.05 שניות ומדליית ארד במשחה ל-100 מטר גב בתוצאה של 58.05 שניות, אחרי קיילי מקיואן מאוסטרליה שקבעה שיא אולימפי חדש של 57.47 שניות וקיילי מאס (57.72 שניות). בשלב המוקדמות היא קבעה שיא אולימפי חדש של 57.96 שניות, אותו שיפרה מקאון במקצה הבא (57.88 שניות) ובשלב חצי הגמר היא קבעה שיא אולימפי נוסף של 57.86 שניות.
ביוגרפיה > 2022

באליפות העולם שנערכה בבודפשט, הונגריה ביוני 2022 זכתה סמית' במדליית זהב במשחה ל-100 מטר גב בתוצאה של 58.22 שניות, לפני קיילי מאס מקנדה (58.40 שניות) וקלייר קורזן בת ארצה (58.67 שניות). בשלב חצי הגמר היא קבעה תוצאה של 57.65 שניות. נוסף לכך, היא סיימה במקום רביעי במשחה ל-200 מטר פרפר בתוצאה של 2:06.79 דקות ובמקום חמישי במשחה ל-50 מטר גב בתוצאה של 27.47 שניות, בשלב חצי הגמר היא קבעה תוצאה של 27.29 שניות.
ביוגרפיה > 2023

בתחרות שנערכה בטמפה, אריזונה ב-4 ביוני 2023 קבעה במשחה ל-200 מטר פרפר שיא ארצות הברית חדש של 2:03.87 דקות, שיפור לשיא הוותיק בן 14 השנים של מרי מולר (2:04.14 דקות).
באליפות העולם שנערכה בפוקואוקה, יפן ביולי 2023 היא זכתה ב-5 מדליות, 1 זהב בשליחות, 3 כסף ו-1 ארד במשחים אישיים. מדליית זהב במשחה שליחות 4x100 מטר מעורב ביחד עם לילי קינג, גרטשן וולש קייט דאגלס בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית ראשונה היא קבעה תוצאה של 57.68 שניות. מדליות כסף, במשחה ל-50 מטר גב בתוצאה של 27.11 שניות, אחרי קיילי מקיואן מאוסטרליה שקבעה שיא אוקיאניה חדש של 27.08 שניות ולפני לורן קוקס מהממלכה המאוחדת (27.20 שניות), בשלב חצי הגמר היא קבעה שיא אמריקה חדש של 27.10 שניות, במשחה ל-100 מטר גב בתוצאה של 57.78 שניות, אחרי קיילי מקיואן שקבעה שיא אליפות חדש של 57.53 שניות ולפני קתרין ברקוף מארצות הברית (58.25 שניות), במשחה ל-200 מטר גב בתוצאה של 2:04.94 דקות, אחרי קיילי מקיואן (2:03.85 דקות) ולפני פנג שווי מהרפובליקה העממית של סין (2:06.74 דקות). מדליית ארד במשחה ל-200 מטר פרפר בתוצאה של 2:06.78 דקות, אחרי סאמר מקינטוש מקנדה (2:04.06 דקות) ואליזבת דקרס מאוסטרליה (2:05.46 דקות).
ביוגרפיה > 2024

במבחנים האמריקאים לאולימפיאדת פריז שנערכו באינדיאנפוליס, אינדיאנה ביוני 2024 סיימה ראשונה במשחה ל-100 מטר גב בשיא עולם חדש של 57.13 שניות ושלישית במשחה ל-100 מטר פרפר בשיא אישי חדש של 55.62 שניות, טוב משיא ארצות הברית שהיה קיים לפני המבחנים, התוצאה החמישית בטיבה בכל הזמנים והתוצאה השלישית בטיבה לשנת 2024, אחרי גרטשן וולש (55.31 שניות) שקבעה בשלב חצי הגמר שיא עולם חדש של 55.18 שניות וטורי הסק שיאנית ארצות הברית היוצאת (55.52 שניות).
במשחקים האולימפיים עצמם שנערכו בסוף יולי תחילת אוגוסט היא זכתה ב-5 מדליות, 2 זהב בשליחים ו-3 כסף אישיות. מדליות זהב במשחה שליחות 4x100 מטר מעורב ביחד עם לילי קינג, גרטשן וולש וטורי הסק בשיא עולם חדש של 3:49.63 דקות, לפני אוסטרליה (3:53.11 דקות) והרפובליקה העממית של סין (3:53.23 דקות), כשחיינית ראשונה היא שחתה את סגנון הגב בשיא אולימפי חדש של 57.28 שניות ובמשחה שליחים משולב 4x100 מטר מעורב לאחר שהשתתפה בשלב המוקדמות. מדליות כסף במשחה ל-100 מטר גב בתוצאה של 57.66 שניות, אחרי קיילי מקיואן שקבעה שיא אולימפי חדש של 57.33 שניות ולפני קתרין ברקוף (57.98 שניות), במשחה ל-200 מטר גב בתוצאה של 2:04.26 דקות, אחרי קיילי מקיואן שקבעה שיא אולימפי חדש של 2:03.73 דקות ולפני קיילי מאס (2:05.57 דקות) ובמשחה ל-200 מטר פרפר בשיא אמריקה חדש של 2:03.84 דקות, אחרי סאמר מקינטוש שקבעה שיא אולימפי חדש של 2:03.03 דקות ולפני ג'אנג יופיי (2:05.09 דקות).
במסגרת סבב הגביע העולמי (בריכת 25 מטר) שנערך באינצ'ון, קוריאה הדרומית ב-25 באוקטובר היא קבעה במשחה ל-100 מטר גב שיא עולם חדש של 54.41 שניות. שבוע לאחר מכן, בתחרות שנערכה במסגרת סבב הגביע העולמי בסינגפור (בריכת 25 מטר) היא שיפרה במשחה ל-100 מטר גב את שיאה העולמי הטרי והעמידה אותו על 54.27 שניות וקבעה במשחה ל-200 מטר גב שיא עולם חדש של 1:58.83 דקות, שיפור לשיא בן 4 השנים של קיילי מקיואן (1:58.94 דקות).
תארים והישגים

בשנת 2019 זכתה סמית' בתואר שחיינית השנה בעולם.
שיאים אישיים > בריכה אולימפית

200 מטר חופשי: 1:57.23 דקות (2024)
400 מטר חופשי: 4:10.33 דקות (2019)
50 מטר גב: 27.10 שניות (2023), שיא אמריקה
100 מטר גב: 57.13 שניות (2024), שיא עולם
200 מטר גב: 2:03.35 דקות (2019), שיא עולם בעבר, שיא אמריקה
100 מטר פרפר: 55.62 שניות (2024)
200 מטר פרפר: 2:03.84 דקות (2024), שיא אמריקה
שיאים אישיים > בריכת 25 מטר

100 מטר גב: 54.27 שניות (2024), שיא עולם
200 מטר גב: 1:58.83 דקות (2024), שיא עולם
200 מטר פרפר: 2:01.85 דקות (2024)
שיאים אישיים > בריכת 25 יארד

100 יארד גב: 49.16 שניות (2021), שיא ארצות הברית בעבר
200 יארד גב: 1:47.16 דקות (2019), שיא ארצות הברית
100 יארד פרפר: 49.88 שניות (2021)
200 יארד פרפר: 1:49.78 דקות (2021)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
אליה אטקינסון

אליה שייני אטקינסון (באנגלית: Alia Shanee Atkinson; נולדה ב-11 בדצמבר 1988) היא שחיינית ג'מייקנית, המתמחה בסגנון חזה. השתתפה ב-4 אולימפיאדות (אתונה 2004, בייג'ינג 2008, לונדון 2012 וריו דה ז'ניירו 2016) סגנית אלופת העולם (קאזאן 2015) במשחה ל-50 מטר חזה, פעמיים ברציפות אלופת העולם בבריכת 25 מטר (דוחה 2014 ווינדזור 2016) במשחה ל-100 מטר חזה ושיאנית העולם הנוכחית (2022) בבריכת 25 מטר, במשחים ל-50 מטר חזה ול-100 מטר חזה. היא מחזיקה ב-18 שיאים ג'מייקנים בשחייה (8 בבריכה אולימפית ו-10 בבריכת 25 מטר).
ביוגרפיה

אטקינסון נולדה במחוז סנט אדרו. היא למדה והתאמנה בשחייה באוניברסיטת טקסס A&M.
ביוגרפיה > 2004

באולימפיאדת אתונה (2004) סיימה אטקינסון במקום 32 במשחה ל-100 מטר חזה בתוצאה של 1:12.53 דקות ובמקום 44 במשחה ל-50 מטר חופשי בתוצאה של 27.21 שניות.
ביוגרפיה > 2008

באולימפיאדת בייג'ינג (2008) סיימה אטקינסון במקום 25 במשחה ל-200 מטר חזה בתוצאה של 2:29.53 דקות.
ביוגרפיה > 2012 > מקום רביעי באולימפיאדה

באולימפיאדת לונדון (2012) סיימה אטקינסון במקום רביעי במשחה ל-100 מטר חזה בתוצאה של 1:06.93 דקות. בשלב חצי הגמר היא סיימה במקום 8 עם עוד שחיינית ונאלצה לשחות נגדה שוב (Swim-Off) על מנת לקבוע את העולה לשלב הגמר, היא ניצחה בתוצאה של 1:06.79 דקות. נוסף לכך, היא סיימה במקום 27 במשחה ל-200 מטר חזה בתוצאה של 2:28.77 דקות ובמקום 37 במשחה ל-50 מטר חופשי בתוצאה של 25.98 שניות.
באליפות העולם (בריכת 25 מטר) שנערכה באיסטנבול, טורקיה בדצמבר אותה שנה זכתה אטקינסון בשתי מדליות כסף, במשחה ל-50 מטר חזה בתוצאה של 29.67 שניות, אחרי רותה מיילוטיטה מליטא שקבעה שיא אליפות חדש של 29.44 שניות ולפני שרה קאצוליס מאוסטרליה (29.94 שניות) ובמשחה ל-100 מטר חזה בתוצאה של 1:03.80 דקות, אחרי רותה מיילוטיטה שקבעה שיא אליפות חדש נוסף של 1:03.52 דקות ולפני ריקה מילר פדרסן מדנמרק (1:04.05 דקות חזה).
ביוגרפיה > 2013

באליפות העולם שנערכה בברצלונה, ספרד בשנת 2013 סיימה אטקינסון במקום תשיעי במשחה ל-100 מטר חזה בתוצאה של 1:07.63 דקות, במקום 12 במשחה ל-50 מטר חזה בתוצאה של 31.27 שניות ובמקום 22 במשחה ל-200 מטר חזה בתוצאה של 2:31.49 דקות.
ביוגרפיה > 2014 > אלופת עולם ושיאנית עולם (בריכת 25 מטר)

באליפות העולם (בריכת 25 מטר) שנערכה בדוחה, קטר בדצמבר 2014 זכתה אטקינסון בשתי מדליות, זהב וכסף. מדליית זהב, במשחה ל-100 מטר חזה בהשוואת שיא העולם של רותה מיילוטיטה (1:02.36 דקות), לפני מיילוטיטה (1:02.46 דקות) ומוניק ניהאוס מהולנד (1:04.03 דקות) ומדליית כסף, במשחה ל-50 מטר חזה בתוצאה של 28.91 שניות, אחרי רותה מיילוטיטה (28.84 שניות) ולפני מוניק ניהאוס (29.64 שניות).
ביוגרפיה > 2015 > סגנית אלופת העולם

במשחקים הפאן אמריקאיים שנערכה בטורונטו, קנדה בתחילת יולי 2015 זכתה אטקינסון במדליית כסף, במשחה ל-100 מטר חזה בתוצאה של 1:06.59 דקות, אחרי קייטי מיילי מארצות הברית (1:06.26 דקות). שבועיים אלחר מכן, באליפות העולם שנערכה בקאזאן, רוסיה בסוף יולי אוהת שנה היא זכתה בשתי מדליות, כסף וארד. מדליית כסף, במשחה ל-50 מטר חזה בתוצאה של 30.11 שניות, אחרי יני יוהנסון משוודיה (30.05 שניות) ולפני יוליה יפימובה מרוסיה (30.13 שניות) ומדליית ארד במשחה ל-100 מטר חזה בתוצאה של 1:06.42 דקות, אחרי יוליה יפימובה (1:05.66 דקות) ורותה מיילוטיטה מליטא (1:06.36 דקות).
ביוגרפיה > 2016

באולימפיאדת ריו דה ז'ניירו (2016) סיימה אטקינסון במקום שמיני במשחה ל-100 מטר חזה בתוצאה של 1:08.10 דקות. בשלב חצי הגמר היא קבעה תוצאה 1:06.52 דקות ועלתה מהמקום החמישי. שבועיים לאחר מכן, בתחרות שנערכה בבריכת 25 מטר בשארטר, צרפת היא השוותה את שיאה העולמי במשחה ל-100 מטר חזה (1:02.36 דקות).
במסגרת סבב הגביע העולמי בתחרות שנערכה בטוקיו, יפן ב-26 באוקטובר אותה שנה היא קבעה במשחה ל-50 מטר חזה שיא עולם חדש של 28.64 שניות, שיפור לשיר בן ה-7 שנים של ג'סיקה הארדי מארצות הברית (28.80 שניות).
באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 זכתה אטקינסון ב-3 מדליות, אחת מכל סוג. מדליית זהב, במשחה ל-100 מטר חזה בתוצאה של 1:03.03 דקות, לפני לילי קינג (1:03.35 דקות) ומולי האניס (1:03.89 דקות), שתיהן מארצות הברית ובכך הגנה על תוארה, מדליית כסף, במשחה ל-50 מטר חזה בתוצאה של 29.11 שניות, אחרי לילי קינג (28.92 שניות) ולפני מולי האניס (29.58 שניות) ומדליית ארד, במשחה ל-100 מטר מעורב אישי בתוצאה של 58.04 שניות, אחרי קטינקה הוסו מהונגריה (57.24 שניות) ואמילי סיבום מאוסטרליה (57.97 שניות).
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 זכתה אטקינסון במדליית זהב במשחה ל-50 מטר חזה בתוצאה של 29.05 שניות, לפני רותה מיילוטיטה (29.38 שניות) ומרטינה קררו מאיטליה (29.59 שניות).
שיאים אישיים > בריכה אולימפית

50 מטר חזה: 30.11 שניות (2015)
100 מטר חזה: 1:05.93 דקות (2015)
200 מטר חזה: 2:25.48 דקות (2014)
שיאים אישיים > בריכת 25 מטר

50 מטר חזה: 28.56 שניות, שיא עולם (2018)
100 מטר חזה: 1:02.36 שניות, שיא עולם (2014, 2016)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-50 מטר חזה
התפתחות שיא העולם במשחה ל-100 מטר חזה
מימי קין

| --- | --- |

 לידה:  5 באוגוסט 1998 (בת 26) רדברידג', הממלכה המאוחדת 
 שם לידה:  Mimi Roshan Saeed 
 מדינה:  הממלכה המאוחדת 
 תקופת הפעילות:  מ-2010
 מקום לימודים:  האקדמיה לאמנויות התיאטרון איטליה קונטי
 יצירות בולטות:  חינוך מיני, איסטאנדרס
 פרופיל ב-IMDb
 
מימי קין (באנגלית: Mimi Keene; נולדה ב-5 באוגוסט 1998) היא שחקנית אנגלייה, אשר ידועה בתפקידיה כסינדי ויליאמס באופרת הסבון של ה-BBC One "איסטאנדרס" וכרובי מת'יוס בסדרה "חינוך מיני" של נטפליקס.
ביוגרפיה

קין נולדה ב-5 באוגוסט 1998 ולמדה באקדמיה לאמנויות התיאטרון איטליה קונטי בשנים 2009–2014.
קריירה

הקריירה של קין החלה על הבמה, בהופעה המקצועית הראשונה שלה שיחקה בתפקיד ג'ניי בהצגה "Kin" בתיאטרון רויאל קורט החל מ-19 בנובמבר עד 23 בדצמבר 2010. בשנת 2013 הופיע קין בסדרת הקומדיה לילדים של ערוץ CBBC‏ "Sadie J" ובסדרה "Our Girl". בין 2013 ל-2015 השתתפה בסדרה "איסטאנדרס". בשנת 2016 הופיעה קין בפרק של הסדרה "Casualty" בתור לאנה ווסטמור, ושיחקה את מייגן בסרט הקצר "הבריחה" בשנת 2017. לקין היו גם תפקידי דיבוב למשחקי הווידאו "Castlevania: Lords of Shadow"‏ 1 ו-2. בשנת 2019 קין גילמה את אדית' טולקין בצעירותו בסרט "טולקין". בהמשך השנה החלה לשחק את רובי מתיוס בסדרה של נטפליקס "חינוך מיני", והופיעה בסרט "הגנה צמודה".
פילמוגרפיה

| שנה | כותרת | תפקיד | הערה |
| --- | --- | --- | --- |
| 2013 | School for Stars | Herself | 2 פרקים |
| 2013 | Sadie J | Brandy May Lou | פרק: "Dederama" |
| 2013 | Castlevania: Lords of Shadow - Mirror of Fate | Eurayle, Stheno & Medusa | משחק וידאו, תפקיד קול |
| 2013 | Our Girl | Jade Dawes | פרק: "Pilot" |
| 2013–2015 | איסטאנדרס | סינדי ויליאמס | סדרה, 122 פרקים |
| 2014 | Castlevania: Lords of Shadow 2  | Eurayle, Stheno & Medusa | משחק וידאו, תפקיד קול |
| 2016 | נפגעים | Lana Westmore | פרק: "High Tide" |
| 2017 | The Escape | Megan | סרט קצר |
| 2019 | הגנה צמודה | Claire | סרט |
| 2019 | טולקין | Young Edith Bratt | סרט |
| 2019– הווה | חינוך מיני | רובי מת'יוס | דמות משנה |
| 2023 | אחרי ש...הכל נגמר | נטלי | סרט |
הערות שוליים

↑  Soen, Hayley. "Who is Mimi Keene? The 21-year-old who plays Sex Ed's most underrated character". The Tab. אורכב מ-המקור ב-2020-06-13. נבדק ב-27 באפריל 2020. {{cite news}}:  (עזרה)
↑  Kelly, Helen (19 בינואר 2018). "Remember EastEnders' Cindy Williams? TJ Spraggan's ex looks VERY different now..." Daily Express (באנגלית). נבדק ב-24 בפברואר 2019. {{cite news}}:  (עזרה)
↑  "This is what the cast of Netflix's 'Sex Education' are like in real life". The Tab. 14 בינואר 2019. נבדק ב-24 בפברואר 2019. {{cite news}}:  (עזרה)
↑  "News". Italia Conti Academy of Theatre Arts. אורכב מ-המקור ב-31 באוקטובר 2013. נבדק ב-31 באוקטובר 2013. {{cite web}}:  (עזרה)
↑  "Kin - theatre review". The Guardian. 25 בנובמבר 2010. נבדק ב-14 ביולי 2015. {{cite news}}:  (עזרה)
↑  "Theatre review:Kin at Royal Theatre". British Theatre Guide. 2010. נבדק ב-14 ביולי 2015. {{cite news}}:  (עזרה)
↑  "Kin". Official London Theatre. 25 בנובמבר 2010. נבדק ב-14 ביולי 2015. {{cite news}}:  (עזרה)
↑  "Our Girl 24/03/2013". BBC. 24 במרץ 2013. נבדק ב-14 ביולי 2015. {{cite news}}:  (עזרה)
↑  "Casualty - High Tide credits". BBC. 2016. נבדק ב-1 במרץ 2016. {{cite news}}:  (עזרה)
קיילי מקיואן

קיילי רושל מקיואן (באנגלית: Kaylee Rochelle McKeown; נולדה ב-12 ביולי 2001) היא שחיינית אוסטרלית, פעמיים ברציפות האלופה האולימפית (טוקיו 2020 ופריז 2024) במשחה ל-100 מטר גב ובמשחה ל-200 מטר גב, אלופת העולם (פוקואוקה 2023) במשחים ל-50 מטר גב, 100 מטר גב ול-200 מטר גב ושיאנית העולם במשחה ל-200 מטר גב ושיאנית העולם בעבר במשחה ל-100 מטר גב.
בשנת 2023 זכתה מקיואן בתואר שחיינית השנה בעולם.
ביוגרפיה

מקיואן נולדה וגדלה ברדקליף, קווינסלנד.
ביוגרפיה > 2017 > מדליית כסף באליפות העולם, שיאנית עולם לנוער

באליפות העולם שנערכה בבודפשט, הונגריה ב 2017 היא זכתה במדליית כסף במשחה שליחות 4x100 מטר מעורב משולב, לאחר ששחתה בשלב המוקדמות וקבעה ביחד עם חבריה, שיא אוקיאניה חדש של 3:44.13 דקות, כשחיינית ראשונה היא שחתה את סגנון הגב בתוצאה של 1:00.03 דקות. נוסך לכך, היא סיימה במקום רביעי במשחה ל-200 מטר גב בשיא עולם חדש לנוער של 2:06.76 דקות, שיפור לשיא העולם הטרי בן היממה של רגן סמית' מארצות הברית (2:07.19 דקות).
ביוגרפיה > 2018 > מדליית זהב במשחקים האולימפיים הנוער

באולימפיאדת הנוער בואנוס איירס (2018) שנערכו בבואנוס איירס, ארגנטינה ב 2018 זכתה מקיואן ב-5 מדליות, 1 זהב, 2 כסף ו-1 ארד. מדליית זהב במשחה ל-50 מטר גב בתוצאה של 28.28 שניות, בשלב המוקדמות היא שחתה תוצאה של 28.14 שניות, מדליות כסף במשחה ל-100 מטר גב בתוצאה של 1:00.58 דקות ובמשחה שליחות 4x100 מטר מעורב ומדליית ארד במשחה ל-200 מטר גב בתוצאה של 2:10.67 דקות.
ביוגרפיה > 2019 > סגנית אלופת עולם

באליפות העולם שנערכה בקוואנגג'ו, קוריאה הדרומית ביולי 2019 זכתה מקיואן בשתי מדליות כסף, במשחה ל-200 מטר גב בתוצאה של 2:06.26 דקות, אחרי רגן סמית' (2:03.69 דקות) ולפני קיילי מאס מקנדה (2:06.62 דקות) ובמשחה שליחות 4x100 מטר מעורב לאחר ששחתה בשלב המוקדמות. נוסף לכך, היא סיימה במקום רביעי במשחה ל-50 מטר גב בתוצאה של 27.65 שניות ובמקום חמישי במשחה ל-100 מטר גב בתוצאה של 59.10 שניות.
ביוגרפיה > 2020 > שיאנית עולם (בריכת 25 מטר)

בתחרות שנערכה בבריזביין ב-15 בנובמבר 2020 קבעה מקיואן במשחה ל-200 מטר גב שיא אוקיאניה חדש של 2:04.49 דקות, התוצאה השלישית בטיבה בכל הזמנים. שבועיים לאחר מכן, בתחרות שנערכה בבריזביין (בריכת 25 מטר) ב-28 בנובמבר היא קבעה במשחה ל-200 מטר גב שיא עולם חדש של 1:58.94 דקות, שיפור לשיא העולם בן 6 השנים של קטינקה הוסו מהונגריה (1:59.23 דקות). שבועיים לאחר מכן, באליפות קווינסלנד שנערכה בבריזביין ב-13 בדצמבר היא קבעה במשחה ל-100 מטר גב שיא אוקיאניה חדש ואת התוצאה השנייה בטיבה בכל הזמנים של 57.93 שניות ובכך הייתה לשחיינית השנייה בהיסטוריה ששחתה משחה זה מתחת ל-58 שניות.
ביוגרפיה > 2021 > שיאנית עולם

באליפות סידני הפתוחה שנערכה במאי 2021 קבעה מקיואן במשחה ל-100 מטר גב שיא אוקיאניה חדש של 57.62 שניות, 6 מאיות השנייה איטי משיא העולם של רגן סמית' (57.57 שניות). חודש לאחר מכן, במבחנים האוסטרלים לאולימפיאדת טוקיו (2021) היא קבעה שיא עולם חדש של 57.45 שניות שיפור לשיא בן השנתיים של רגן סמית' מארצות הברית 57.57 שניות.
ביוגרפיה > 2021 > אלופה אולימפית

באולימפיאדת טוקיו (2020) זכתה מקיואן ב-4 מדליות, 3 זהב ו-1 ארד. מדליית זהב במשחה ל-100 מטר גב בשיא אולימפי חדש של 57.47 שניות, לפני קיילי מאס (57.72 שניות) ורגן סמית' (58.05 שניות), במשחה ל-200 מטר גב בתוצאה של 2:04.68 דקות, לפני קיילי מאס (2:05.42 דקות) ובת ארצה אמילי סיבום (2:06.17 דקות) ובמשחה שליחות 4x100 מטר מעורב ביחד עם צ'לסי הודג'ס, אמה מקיאן וקייט קמפבל בשיא אולימפי חדש של 3:51.60 דקות, לפני ארצות הברית (3:51.73 דקות) וקנדה (3:52.60 דקות), כשחיינית ראשונה היא קבעה בסגנון הגב תוצאה של 58.01 שניות. מדליית ארד במשחה שליחים משולב 4x100 מטר מעורב ביחד עם זאק סטבלטי-קוק, מתיו טמפל, ואמה מקיאן בתוצאה של 3:38.95 דקות, אחרי בריטניה שקבעה שיא עולם חדש של 3:37.58 דקות וסין (3:38.86 דקות), כשחיינית ראשונה היא קבעה בסגנון הגב תוצאה של 58.14 שניות.
ביוגרפיה > 2023

באליפות ניו סאות' ויילס שנערכה בסידני ב-10 במרץ היא זכתה במדליית זהב במשחה ל-200 מטר גב בשיא עולם חדש של 2:03.14 דקות, שיפור לשיא בן 4 השנים של רגן סמית' (2:03.35 דקות).
ביוגרפיה > 2023 > שחיינית מצטיינת באליפות העולם

באליפות העולם שנערכה בפוקואוקה, יפן ביולי היא זכתה ב-5 מדליות, מהן 3 זהב אישיות ו-2 כסף במשחי שליחים ונבחרה לשחיינית המצטיינת של האליפות. מדליות זהב במשחה ל-50 מטר גב בשיא אוקיאניה חדש של 27.08 שניות, לפני רגן סמית' מארצות הברית (27.11 שניות) ולורן קוקס מהממלכה המאוחדת (27.20 שניות), במשחה ל-100 מטר גב בשיא אליפות חדש של 57.53 שניות, לפני רגן סמית' (57.78 שניות) וקתרין ברקוף מארצות הברית (58.25 שניות) ובמשחה ל-200 מטר גב בתוצאה של 2:03.85 דקות, לפני רגן סמית' (2:04.94 דקות) ופנג שווי מהרפובליקה העממית של סין (2:06.74 דקות). מדליות כסף במשחה שליחות 4x100 מטר מעורב בתוצאה של 3:53.37 דקות, אחרי ארצות הברית (3:52.08 דקות) ולפני קנדה (3:54.12 דקות), כשחיינית ראשונה היא שחתה תוצאה של 57.91 שניות לעומת רגן סמית' שקבעה 57.68 שניות ובמשחה שליחים משולב 4x100 מטר מעורב בתוצאה של 3:39.03 דקות, אחרי הרפובליקה העממית של סין (3:38.57 דקות) ולפני ארצות הברית (3:40.19 דקות), כשחיינית ראשונה היא שחתה תוצאה של 58.03 שניות. נוסף לכך, במשחה ל-200 מטר מעורב אישי היא קבעה בשלב המוקדמות תוצאה של 2:09.50 דקות ועלתה לשלב חצי הגמר מהמקום השני, אך פסלה בשלב זה.
במסגרת גביע העולם שנערך בבודפשט, ב-20 וב-21 באוקטובר, היא קבעה שני שיא עולם חדשים, במשחה ל-50 מטר גב (26.86 שניות) ובמשחה ל-100 מטר גב (57.33 שניות), בהתאמה.
ביוגרפיה > 2024

באולימפיאדת פריז שנערכה בסוף יולי תחילת אוגוסט היא זכתה ב-5 מדליות, 2 זהב אישיות, 1 כסף ו-2 ארד. מדליות זהב במשחה ל-100 מטר גב בשיא אולימפי חדש של 57.33 שניות, לפני רגן סמית' (57.66 שניות) וקתרין ברקוף (57.98 שניות) ובמשחה ל-200 מטר גב בשיא אולימפי חדש נוסף של 2:03.73 דקות, לפני רגן סמית' (2:04.26 דקות) וקיילי מאס (2:05.57 דקות). מדליית כסף במשחה שליות 4x100 מטר מעורב בתוצאה של 3:53.11 דקות, אחרי ארצות הברית שקבעה שיא עולם חדש של 3:49.63 דקות ולפני הרפובליקה העממית של סין (3:53.23 דקות), כשחיינית ראשונה היא שחתה את סגנון הגב בתוצאה של 57.72 שניות. מדליות ארד במשחה ל-200 מטר מעורב אישי בתוצאה של 2:08.08 דקות, אחרי סאמר מקינטוש מקנדה שקבעה שיא אולימפי חדש של 2:06.56 דקות וקייט דאגלס מארצות הברית (2:06.92 דקות) ובמשחה שליחים משולב 4x100 מטר מעורב בתוצאה של 3:38.76 דקות, אחרי ארצות הברית שקבעה שיא עולם חדש של 3:37.43 דקות והרפובליקה העממית של סין (3:37.55 דקות), כשחיינית ראשונה היא שחתה את סגנון הגב בתוצאה של 57.90 שניות.
תארים והישגים

בשנת 2023 זכתה מקיואן בתואר שחיינית השנה בעולם.
שיאים אישיים > בריכה אולימפית

50 מטר גב: 26.86 שניות (2023), שיא עולם
100 מטר גב: 57.33 שניות (2023), שיא עולם בעבר
200 מטר גב: 2:03.14 דקות (2023), שיא עולם
200 מטר מעורב אישי: 2:06.63 דקות (2024), שיא אוסטרליה
400 מטר מעורב אישי: 4:31.68 דקות (2023)
שיאים אישיים > בריכת 25 מטר

100 מטר גב: 54.56 שניות (2024), שיא עולם בעבר
200 מטר גב: 1:58.94 דקות (2020), שיא עולם בעבר
200 מטר מעורב אישי: 2:03.68 דקות (2020)
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר גב
התפתחות שיא העולם במשחה ל-200 מטר גב
נאווין צ'אודרי

| --- | --- |
אין תמונה חופשית
 לידה:  22 בנובמבר 1971 (בן 53) בריסטול, הממלכה המאוחדת 
 מדינה:  הממלכה המאוחדת הממלכה המאוחדת
 מקום לימודים:  אימפריאל קולג' 
 פרופיל ב-IMDb
 
נאווין צ'אודרי (באנגלית: Navin Chowdhry; נולד ב-22 בנובמבר 1971) הוא שחקן אנגלי.